
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 666 


28 Μαΐου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία εξόφλησης χρηματικών ενταλμάτων για 
πρόσθετες αμοιβές υπαλλήλων του Δημοσίου και 
Ν.Π.Δ.Δ., μέσω τραπεζικού συστήματος σύμφωνα 

μετις διατάξεις του Ν. 2303/1995. 1 

Χαρακτηρισμός του Οδικού Άξονα Πάτρα - Αθήνα - 
Θεσσαλονίκη - Εύζωνοι κατά τμήματα ως Αυτοκινη¬ 
τόδρομου και Οδού Ταχείας Κυκλοφορίας, σύμφω¬ 
να με τις διατάξεις του Κώδικα Οδικής Κυκλοφο¬ 
ρίας (Ν. 2696/ 1999 ΦΕΚ 57Α723.3.1999). Κωδικο¬ 
ποίηση και Αρίθμηση Αυτοκινητοδρόμου Πάτρα - 


Αθήνα - Θεσσαλονίκη - Εύζωνοι. 2 

Επιχορήγηση της Έδρας ελληνικών σπουδών στην 
ΕοοΙθ άβε ΗαυΙβε ΕΙυάβε εη δοίθποεε δοοίεΙβε στο 

Παρίσι. 3 

Αύξηση των καταβαλλόμενων συντάξεων του Ταμεί¬ 
ου Επικουρικής Ασφαλίσεως & Κοινής Διανομής 
Πρατηριούχων Υγρών Καυσίμων για το έτος 

2002. 4 

Προθεσμία καταβολής εισφορών υπέρ ΙΚΑ από την 
εταιρεία Οργανισμό Γεωργικής Επαγγελματικής 
Εκπαίδευσης Κατάρτισης και Απασχόλησης "ΔΗ¬ 
ΜΗΤΡΑ". 5 


Τροποποίηση της Α2/13721 /2431/17/6/94 "Όροι και 
προϋποθέσεις χορήγησης αδειών κυκλοφορίας 
ΦΙΧ αυτοκινήτων σε κατόχους αυτοπροωθούμενων 
θεριζοαλωνιστικών μηχανών" (ΦΕΚ 502/Β/1994) 


απόφασης. 6 

Καθορισμός δαπανών για τις δραστηριότητες του 

Υπουργείου Μεταφορών και Επικοινωνιών. 7 

Τροποποίηση διατάξεων Υ.Α. 1218.83/18-09-1995) (Β' 
835/05.10.1995) Έκδοση αδειών εγκατάστασης και 
λειτουργίας σταθμώντηλεπικοινωνιώντων εμπορι¬ 
κών πλοίων. 8 

Συγχώνευση των Δημοτικών Παιδικών Σταθμών Δήμου 
Αρακύνθου Ν. Αιτωλοακαρνανίας σε ενιαίο Δημοτι¬ 
κό Νομικό Πρόσωπο με την επωνυμία "Δημοτικοί 
Παιδικοί Σταθμοί Δήμου Αρακύνθου". 9 


ΑΠΟΦΑΣΕΙ Σ 

Αριθ. οικ. 50167/0050 (1) 

Διαδικασία εξόφλησης χρηματικών ενταλμάτων για πρό¬ 
σθετες αμοιβές υπαλλήλων του Δημοσίου και Ν. Π .Δ.Δ., 
μέσω τραπεζικού συστήματος σύμφωνα με τις διατά¬ 
ξεις του Ν. 2303/1995. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 1 του Ν. 2303/95 
(ΦΕΚ 80/Α/95) "Πληρωμή αποδοχών δημοσίων υπαλλή¬ 
λων μέσω τραπεζικού συστήματος και άλλες διατάξεις". 

2. Τις διατάξεις του άρθρου 15 του Ν. 2837/2000 (ΦΕΚ 
178/Α/2000) με το οποίο αντικαθίσταται η παρ. 5 του άρ¬ 
θρου 1 του Ν. 2303/95 (ΦΕΚ80Α). 

3. Τις διατάξεις της παρ. 6του άρθρου 29του Ν. 2362/95 
(ΦΕΚ 247/Α/95) "περί Δημοσίου Λογιστικού κ.λπ.". 

4. Τιςδιατάξειςτηςπαρ. 1τουάρθρου4τουΠ.Δ. 151/98 
(ΦΕΚ 116/Α/98) "διαδικασία ελέγχου εκκαθάρισης και 
εντολής πληρωμής των δαπανών του δημοσίου". 

5. Την αριθ. 2041609/1011/0022/5.6.97 απόφασή μας 
"περί διαδικασίας τρόπου πληρωμής αποδοχών υπαλλή¬ 
λων υπουργείου Οικονομικών κ.λπ." 

6. Τηναριθμ. 2027709/1252/0022/30.4.98 απόφαση του 
Υπουργού Οικ/κών "Επέκταση της αριθ. 2041609/1011/ 
0022/5.6.97 απόφασης του Υπουργού Οικ/κών περί της 
διαδικασίας τρόπου πληρωμής αποδοχών υπαλλήλων 
Υπουργείου Οικ/κών κ.λπ. και στα λοιπά Υπουργεία, 
Ν.Π.Δ.Δ. και λοιπούς φορείς του Δημοσίου. 

7. Την από 4.4.2001 σύμβαση του Ελληνικού Δημοσίου 
(Υπουργείο Οικονομικών) με την "ΔΙΑΤΡΑΠΕΖΙΚΑ ΣΥΣΤΗ¬ 
ΜΑΤΑ ΑΕ" και την Ένωση Ελληνικών Τραπεζών. 

8. Την αριθ. 1100383/1330/Α 0006/31.10.2001 κοινή 
απόφαση Πρωθυπουργού και Υπουργού Οικονομικών 
"καθορισμός αρμοδιοτήτων των Υφυπουργών Οικονομι¬ 
κών". 

9. Την αριθ. 2073092/3437/0050/8.12.98 απόφαση του 
Υφυπουργού Οικ/κών "Διαδικασία εξόφλησης χρηματι¬ 
κών ενταλμάτων που αφορούν πρόσθετες αμοιβές ασφα- 

λισμένων στο ΙΚΑ υπαλλήλων που εντάσσονται στο τρα¬ 
πεζικό σύστημα συμφωνούμε τις διατάξεις του Ν. 
2303/1995". 

10. Το γεγονός ότι, από τις διατάξεις της απόφασης αυ¬ 
τής δεν προκαλείται οικονομική επιβάρυνση στον Κρατι¬ 
κό Προϋπολογισμό για το έτος 2002 καθώς και για τα επό¬ 
μενα έτη, πλέον της συμβατικής υποχρέωσης του Δημο¬ 
σίου με βάση την από 4.4.2001 Σύμβαση του Δημοσίου, 
μετά της Ένωσης Ελληνικών Τραπεζών και της ΔΙΑΣ ΑΕ, 
αποφασίζουμε: 

Στην αριθ. 2073092/3437/0050/8.12.98 απόφαση του 
Υφυπουργού Οικονομικών προστίθεται νέα παράγραφος 
με αριθ. 5, το περιεχόμενο της οποίας έχει ως εξής: 

Η διαδικασία που αναφέρεται στις ανωτέρω παραγρά¬ 
φους, δύναται να εφαρμόζεται και για το λοιπό προσωπι¬ 
κό του Δημοσίου και Ν .Π .Δ.Δ., ανεξάρτητα από τον ασφα¬ 
λιστικό φορέα που ανήκει. 

Η ισχύς της απόφασης αυτής αρχίζει από την ημερομη¬ 
νία δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. ΚΑ/ΦΜ/ΜΕ2/ΟΙΚ/75228 (2) 

Χαρακτηρισμός του Οδικού Άξονα Πάτρα - Αθήνα - Θεσ¬ 
σαλονίκη - Εύζωνοι κατά τμήματα ως Αυτοκινητόδρο¬ 
μου και Οδού Ταχείας Κυκλοφορίας, σύμφωνα με τις 
διατάξεις του Κώδικα Οδικής Κυκλοφορίας (Ν. 2696/ 
1999 ΦΕΚ57Α723.3.1999). Κωδικοποίηση και Αρίθμη¬ 
ση Αυτοκινητοδρόμου Πάτρα - Αθήνα - Θεσσαλονίκη - 
Εύζωνοι. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 1558/85 "Κυβέρνηση και Κυβερνητικά όργανα" 
(ΦΕΚ 137/Α/26.7.89). 

2. Το 910/77 Π.Δ. "περί Οργανισμού του ΥΠΔΕ". 

3. Το Π.Δ. 69/88 για τον Οργανισμό της Κεντρικής Υπη¬ 
ρεσίας της ΓΓΔΕ. 

4. Το Π.Δ. 102/2000 "Περί συστάσεως Ειδικής Υπηρε¬ 
σίας Δημοσίων Έργων για τη μελέτη και κατασκευή της 
Εθνικής Οδού Πάτρας - Αθηνών - Θεσ/κης- Ευζώνων" (ΕΥ- 
ΔΕ/ΠΑΘΕ). 

5. Το Π.Δ. 71/93 (ΦΕΚ 30Α/11.3.93) "Καθορισμός αρμο¬ 
διοτήτων που διατηρούνται από τον Υπουργό και τις Πε¬ 
ριφερειακές Υπηρεσίες της ΓΓΔΕ/ΥΠΕΧΩΔΕ". 

6. Του Ν. 1418/84 "Δημόσια Έργα και ρυθμίσεις συνα¬ 
φών θεμάτων" όπως τροποποιήθηκε και συμπληρώθηκε 
με το Π.Δ. 609/85 "Κατασκευή Δημ. Έργων (ΦΕΚ 
223/α/31.12.85) και τα λοιπά Π.Δ. που εκδόθηκαν σε εκτέ¬ 
λεση του Ν. 1418/84. 

7. Την απόφαση ΒΜ1 /0/4055/31.10.83 του Υ.Δ. Ε. για τον 
"Καθορισμό των Έργων Οδοποιίας επί των Εθνικών οδών 
ως Έργων Εθνικού Επιπέδου και αρμοδιοτήτων για την 
εποπτεία, έλεγχο διοίκηση και έγκριση σχετικών μελετών" 
όπως αυτή συμπληρώθηκε με την απόφαση Δ1α/ο/ 
1982/29.7.1988 Υπουργού ΠΕΧΩΔΕ. 


8. Την Εγκύκλιο Δ17α/02/58/Φ.2.2.1./2.11.2001 με την 
οποία κοινοποιήθηκε η απόφαση Υ6/31/10/2001 (ΦΕΚ 
1484 Β'/31.10.2001) του Πρωθυπουργού και της Υπουρ¬ 
γού ΠΕΧΩΔΕ "Ανάθεση αρμοδιοτήτων Υπουργού Περι¬ 
βάλλοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων". 

9. Την απόφαση με αρ. πρωτ. Δ17α/01 /88/Φ2.2.1/ 
12.9.89 με την οποία κοινοποιήθηκε η απόφαση "Περί με¬ 
ταβίβασης αρμοδιοτήτων ή του δικαιώματος υπογραφής 
με εντολή Υπουργού στον Γενικό Γραμματέα της Γενικής 
Γραμματείας Δημοσίων Έργων". 

10. Την Εγκ. 2/91 αρ. Πρωτ. Δ16α/010/ΦΔ/9.1.91 με την 
οποία κοινοποιήθηκε η απόφαση "Περί εξαίρεσης διοικη¬ 
τικών πράξεων ή εγγράφων από τον κανόνα των τριών 
υπογραφών". 

11. Τηνπαρ. 5 του άρθρου 1 του Ν. 2503/97 με την οποία 
διατηρούνται από τον Υπουργό ΠΕΧΩΔΕ, οι αρμοδιότη¬ 
τες σχετικά με τα έργα των Ειδικών Υπηρεσιών Δημοσίων 
Έργων (ΕΥΔΕ) τα οποία χρηματοδοτούνται από το 2° 
Κ.Π.Σ. και το Ταμείο Συνοχής σε συνδυασμό με το Π.Δ. 
71/93 (ΦΕΚ 30Α/11.3.93) "Καθορισμός αρμοδιοτήτων που 
διατηρούνται από τον Υπουργό και τις Περιφερειακές 
Υπηρεσίες της Γ.Γ.Δ.Ε./Υ.ΠΕ.ΧΩ.Δ.Ε.", αφού είδαμε: 

1. Το Ν. 2696/1999 (ΦΕΚ 57Α'/23.3.1999) "Κύρωση του 
Κώδικα Οδικής Κυκλοφορίας". 

2. Το Ν. 1785/88(ΦΕΚ 124Α78.6.1988) "Κύρωση Ευρω¬ 
παϊκής Συμφωνίας για τις Κύριες Διεθνείς Οδικές Αρτη¬ 
ρίες (Α.Ο.Β.), μετά των Παραρτημάτων I, II, και III". 

3. Την διεθνή πρακτική αρίθμησης και κωδικοποίησης 
των αυτοκινητοδρόμων. 

4. Την απόφαση Α1/ο/5/23/7.11.1986(ΦΕΚ 799Β786) χα¬ 
ρακτηρισμού οδώνταχείας κυκλοφορίας σύμφωνα μετις 
διατάξεις του Ν. 614/77 "Περί κυρώσεως του Κώδικα Οδι¬ 
κής Κυκλοφορίας", και επειδή: 

1. Ήδη έχει ολοκληρωθεί η μελέτη, έχει κατασκευασθεί, 
σημανθεί και λειτουργεί ως αυτοκινητόδρομος σε μεγάλα 
οδικά τμήματα, ο Οδικός Άξονας Πάτρα - Αθήνα - Θεσσα¬ 
λονίκη - Εύζωνοι, αποφασίζουμε: 

1. Εγκρίνουμε τον χαρακτηρισμό του Οδικού Άξονα Πά¬ 
τρα - Αθήνα - Θεσσαλονίκη -Εύζωνοι (ΠΑΘΕ) κατά τμήμα¬ 
τα ως Αυτοκινητόδρομου, σύμφωνα με τις διατάξεις του 
Κώδικα Οδικής Κυκλοφορίας (Ν. 2696/1999 ΦΕΚ 57Α7 

23.3.1999) : 

α. Αθήνα (απότον Α.Κ. Μεταμόρφωσης/Αττικής Οδού) - 
Λαμία (μέσω της Παράκαμψης Αγίου Κωνσταντίνου και 
Καμένων Βούρλων). 

β. Λαμία (Α.Κ. Ραχών) - Λάρισα - Ραψάνη (μέσω της πα¬ 
ράκαμψης της Κοιλάδας των Τεμπών). 

γ. Ραψάνη Πλαταμώνας - Σκοτίνα (μέσω των σηράγγων 
στην περιοχή του Παντελεήμονα) - Κατερίνη - Θεσσαλο¬ 
νίκη - Εύζωνοι. 

δ. Αθήνα (απότον Α.Κ. Αττικής Οδού) - Κόρινθος (μέσω 
της παράκαμψης Κορίνθου). 

ε. Ευρεία Παράκαμψη Πατρών. 

2. Εγκρίνουμετονχαρακτηρισμότου Οδικού Άξονα Πά¬ 
τρα (συμπεριλαμβανόμενης της Ευρείας Παράκαμψης 
Πατρών) - Αθήνα - Θεσσαλονίκη - Εύζωνοι, ως Οδού Τα¬ 
χείας Κυκλοφορίας, σύμφωνα μετις διατάξεις του Κώδι¬ 
κα Οδικής Κυκλοφορίας (Ν. 2696/1999 ΦΕΚ 57Α7 

23.3.1999) . 

3. Εγκρίνουμε την αρίθμηση των τμημάτων του αυτοκι¬ 
νητόδρομου ΠΑΘΕ ως εξής: 

α. Το τμήμα Αθήνα - Λαμία - Λάρισα - Κατερίνη - Θεσσα¬ 
λονίκη - Εύζωνοι, αυτοκινητόδρομος με αριθμό 1. 

β. Το τμήμα Αθήνα - Κόρινθος - Πάτρα (συμπεριλαμβα- 
νόμενηςτης Ευρείας Παράκαμψης Πατρών), αυτοκινητό¬ 
δρομος με αριθμό 8. 

Η απόφαση αυτή, από τις διατάξεις της οποίας δενπρο- 
καλείται δαπάνη σε βάρος του κρατικού προϋπολογι¬ 
σμού, να δημοσιευθεί στην Εφημερίδα της Κυβερνήσε- 
ως. 

Αθήνα, 21 Μαΐου 2002 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 
-♦- 

Αριθ. 53365/1Β (3) 

Επιχορήγηση της Έδρας ελληνικών σπουδών στην ΕοοΙθ 
άθδ ΗαυΙθε ΕΙυόθε θπ 3οιθποθ5 δοοώίθε στο Παρίσι. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 30 του Ν. 2413/1996. 

2) Τις διατάξεις του άρθρου 9 του Ν. 2817/2000. 

3) Την αριθμ. 1100383/1330/Α0006/31.10.01 κοινή από¬ 
φαση του Πρωθυπουργού και του Υπουργού Οικονομι¬ 
κών "Καθορισμός αρμοδιοτήτων των Υφυπουργών Οικο¬ 
νομικών". 

4) Το από 8.11.2001 Πρακτικό της Β'Συνεδρίασης της 
Επιτροπής Στήριξης των ελληνικών Σπουδών στο εξωτε¬ 
ρικό. 

5) Τον Προϋπολογισμό έτους 2002. 

6) Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 20.000 Ευρώ που θα κα¬ 
λυφθεί από την πίστωση του Κ.Α.Ε. 2439 του Ε.Φ. 19-140, 
αποφασίζουμε: 

1. Χρηματοδοτούμε την Έδρα ελληνικών Σπουδών στην 
ΕοοΙθ άθ5 Ηαυίθε ΕΙυόθε θπ δοίθποθε δοοίεΙθε στο Παρί¬ 
σι με το ποσό των 20.000 € για το ακαδημαϊκό έτος 2001 - 
02 με σκοπό την κάλυψη κατά 50% των εξόδων λειτουρ¬ 
γίας και εκπαιδευτικής υποστήριξής της. 

2. Το ποσό θα κατατεθεί στον Τραπεζικό Λογαριασμό 
που θα ανοιχτεί για το σκοπό αυτό. 

3. Η διαχείριση θα πραγματοποιηθεί από τριμελή επι¬ 
τροπή, σύμφωνα με τις βασικές αρχές διαχείρισης του 
Πανεπιστημίου, αποτελούμενη α) από τον υπεύθυνο κα¬ 
θηγητή της Έδρας ελληνικών σπουδών, β) από έναν κα¬ 
θηγητή του ιδίου Πανεπιστημίου ή ελλείψει αυτού από τον 
οικείο Συντονιστή Εκπαίδευσης και γ) από εκπρόσωπο 
της οικείας διπλωματικής αρχής. 

4. Ένα μήνα μετά τη λήξη του οικονομικού έτους στο 
οποίο πραγματοποιήθηκε η χρηματοδότηση, η επιτροπή 
συντάσσει και εγκρίνει απολογισμό στην ελληνική γλώσ¬ 
σα για τη διαχείριση της επιχορήγησης με αναφορά στις 
κατηγορίες των δαπανών, των νομίμων παραστατικών 
τους, και στα ποσά κατά κατηγορία δαπάνης. Ο απολογι¬ 
σμός υποβάλλεται στην Ειδική Γραμματέα Παιδείας Ομο¬ 
γενών και Διαπολιτισμικής Εκπαίδευσης του ΥΠΕΠΘ για 
τελική έγκριση από τα μέλη της Επιτροπής στήριξης των 
ελληνικών σπουδών στο εξωτερικό, όπως προβλέπεται 
απότηνπαρ. 2 του άρθρου 72 του Ν. 2413/1996 και αντι¬ 


καταστάθηκε από την παρ. 4 του άρθρου 9 του Ν. 2817/ 
2000. Τα παραστατικά των δαπανών φυλάσσονται για 5 
χρόνια στα γραφεία της Έδρας ελληνικών σπουδών στην 
ΕοοΙθ άθ5 Ηθυίθδ θπ δσίθποθε δοοίθΙθε στο Παρίσι και εί¬ 
ναι στη διάθεση του φορέα χρηματοδότησης. Η απόφαση 
να δημοσιευθεί στην Εφημερίδα της Κυβερνήσεως. 

Αθήνα, 24 Μαΐου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

Γ. ΦΛΩΡΙΔΗΣ Γ.Α. ΠΑΠΑΝΔΡΕΟΥ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 
-♦- 

Αριθ. Φ.210/388 (4) 

Αύξηση των καταβαλλόμενων συντάξεων του Ταμείου 
Επικουρικής Ασφαλίσεως & Κοινής Διανομής Πρατη- 
ριούχων Υγρών Καυσίμων για το έτος 2002. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/1992 (Α' 165) σε συνδυασμό με τις διατάξεις της 
παρ. 6του άρθρου 8του Ν. 2335/1995. 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 του Ν. 1558/1985 (Α' 137) "Κυβέρνηση και Κυβερ¬ 
νητικά Όργανα". 

3. Τις διατάξεις του άρθρου 15 του Π .Δ/τος 213/1992 (Α' 
102) "Οργανισμός της Γενικής Γραμματείας Κοινωνικών 
Ασφαλίσεων" και του Π.Δ. 372/1995 (Α' 201) "Μεταφορά 
της Γ ενικής Γ ραμματείας Κοινωνικών Ασφαλίσεων από το 
Υπουργείο Υγείας, Πρόνοιας και Κοινωνικών Ασφαλίσεων 
στο Υπουργείο Εργασίας". 

4. Τις διατάξεις του άρθρου 29 Α'του Ν. 1558/1985 (Α' 
137) όπως προστέθηκαν με τις διατάξεις του άρθρου 27 
του Ν. 2081/1992 (Α' 154) και αντικαταστάθηκαν με τις 
διατάξεις του άρθρου 1 του Ν. 2469/1997 (Α'38) "Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις". 

5. Τις διατάξειςτου άρθρου 7του Ν. 1275/1982 (Α' 100) 
"Αύξηση των συντάξεων ΤΕΒΕ, ΤΑΕ, ΤΣΑ και Ταμείου 
Ασφαλίσεως Επιχειρηματιών Κινηματογράφου". 

6. Την 80088/31.10.2001 (Β' 1485) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων "Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων". 

7. Το 3425/25/1.2.2002 έγγραφο του Υπουργείου Εθνι¬ 
κής Οικονομίας "Αύξηση των συντάξεων και εφάπαξ πα¬ 
ροχών για το έτος 2002". 

8. Την απόφαση του Διοικητικού Συμβουλίου του Ταμεί¬ 
ου Επικουρικής Ασφαλίσεως & Κοινής Διανομής Πρατη- 
ριούχων Υγρών Καυσίμων, που διατυπώθηκε στην 6/ 
13.2.2002 συνεδρίασή του. 

9. Την 38/8.4.2002 οικονομική έκθεση της Δ/νσης Ανα- 
λογιστικών Μελετών της Γ.Γ.Κ.Α. 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Επικουρικής Ασφαλίσεως & Κοινής Διανο¬ 
μής Πρατηριούχων Υγρών Καυσίμων, ύψους 67 χιλ. ευρώ 
περίπου κατάτοτρέχον έτος, για την οποία έχει εγγράφει 

πίστωση στον Κ.Α.Ε. 0621 του προϋπολογισμού οικονομι¬ 
κού έτους 2002 του Ταμείου. Η δαπάνη ως προς τα επό¬ 
μενα έτη, θα βαρύνει τον αντίστοιχο κωδικό εκάστου προ¬ 
ϋπολογισμού, αποφασίζουμε: 

Οι καταβαλλόμενες από το Ταμείο Επικουρικής Ασφα- 
λίσεως και Κοινής Διανομής Πρατηριούχων Υγρών Καυ¬ 
σίμων συντάξεις στους συνταξιούχους του, αυξάνονται 
από 1.1.2002 ως ακολούθως: 

Α. Για το τμήμα σύνταξης έως 400,00 ευρώ, ποσοστό 
αύξησης 3,5%. 

Β. Γιατοτμήμα σύνταξης 400,01-620,00 ευρώ, ποσοστό 
αύξησης 1,5%. 

Γ. Γιατο τμήμα σύνταξης 620,01-910,00 ευρώ, ποσοστό 
αύξησης 0,75%. 

Δ. Για το τμήμα σύνταξης από 910,01 ευρώ και άνω δε 
θα δοθεί αύξηση. 

Στα ανωτέρω ποσοστά περιλαμβάνεται και το διορθωτι¬ 
κό ποσοστό έτους 2001. 

Τα μερίδια συντάξεων αυξάνονται κατά τον ίδιο τρόπο 
και κατά την αναλογία του ποσοστού αύξησης της πλή¬ 
ρους σύνταξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαΐου 2002 

ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-Φ- 

Αριθ.Φ21/891 (5) 

Προθεσμία καταβολής εισφορών υπέρ ΙΚΑ από την εται¬ 
ρεία Οργανισμό Γεωργικής Επαγγελματικής Εκπαί¬ 
δευσης Κατάρτισης και Απασχόλησης "ΔΗΜΗΤΡΑ". 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν. 2972/2001 (ΦΕΚ 
291 Α). 

2. Τις διατάξεις του Ν. 1558/1985 "Κυβέρνηση και Κυ¬ 
βερνητικά όργανα" (ΦΕΚ 137 Α). 

3. Τις διατάξεις του Π.Δ. 372/1995 (ΦΕΚ 201 Α) και του 
Π.Δ. 213/1992 (ΦΕΚ 102 Α). 

4. Τηναρ. 80088/31.10.2001 (ΦΕΚ 1485Β) κοινή απόφα¬ 
ση του Πρωθυπουργού και του Υπουργού Εργασίας και 
Κοινωνικών Ασφαλίσεων "Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων". 

5. Τις διατάξεις του άρθρου 29Α του Ν. 1558/85 όπως 
συμπληρώθηκαν με το άρθρο 27 του Ν. 2081/1992 (ΦΕΚ 
154 Α) και τροποποιήθηκαν μετηνπαρ. 2α του άρθρου 1 
του Ν. 2469/1997 (ΦΕΚ 38 Α). 

6. Το αρ. πρ. 246380/24.4.2002 έγγραφο του Υπουργεί¬ 
ου Γεωργίας. 

7. Το γεγονός ότι η απόφαση αυτή δεν προκαλεί επιβά¬ 
ρυνση στονπροϋπολογισμότου ΙΚΑ, αλλά ελάχιστη υστέ¬ 
ρηση εσόδων του κατά ένα μήνα, αποφασίζουμε: 

Η προβλεπόμενη από το τρίτο εδάφιο της παρ. 3 του άρ¬ 
θρου 26 του Α.Ν. 1846/1951, όπως ισχύει σήμερα, προθε¬ 
σμία καταβολής ασφαλιστικών εισφορών στο ΙΚΑ, γιατο 
Δημόσιο, τα Ν.Π.Δ.Δ. και τους ΟΤΑ α' και β' βαθμίδας, 
εφαρμόζεται και για τον Οργανισμό Γεωργικής Επαγγελ¬ 
ματικής Εκπαίδευσης Κατάρτισης και Απασχόλησης "ΔΗ¬ 
ΜΗΤΡΑ". 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 21 Μαΐου 2002 

Ο ΥΦΥΠΟΥΡΓΟΣ 

ΡΟΒ. ΣΠΥΡΟΠΟΥΛΟΣ 

-Φ- 

Αριθ. Α2/18208/1616 (6) 

Τροποποίηση της Α2/13721 /2431/17/6/94 "Όροι και προ¬ 
ϋποθέσεις χορήγησης αδειών κυκλοφορίας ΦΙΧ αυτο¬ 
κινήτων σε κατόχους αυτοπροωθούμενων θεριζοαλω- 
νιστικών μηχανών" (ΦΕΚ502/Β/1994) απόφασης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 17 παρ. 15 του Νόμου 
2166/93 (ΦΕΚ 137/Α) "περί κινήτρων ανάπτυξης επιχειρή¬ 
σεων διαρρυθμίσεις στην έμμεση και άμεση φορολογία 
και άλλες διατάξεις". 

2. Τις διατάξεις των άρθρων 2, 84, 88, 89 του Νόμου 
2696/99 (ΦΕΚ 57/Α) "περί κυρώσεως του Κώδικα οδικής 
κυκλοφορίας". 

3. Την απόφαση Α2/13721/2431/17/6/94 (ΦΕΚ 502/Α) 
κοινή απόφαση "περί όρων και προϋποθέσεων χορήγη¬ 
σης αδειών κυκλοφορίας ΦΙΧ αυτοκινήτων σε κατόχους 
αυτοπροωθούμενων θεριζοαλωνιστικών μηχανών". 

4. Τις διατάξεις του άρθρου 29Ατου Ν. 1588/85 (ΦΕΚ 
137Α) "Κυβέρνηση και Κυβερνητικά Όργανα" όπως προ¬ 
στέθηκε και στο άρθρο τούτο με το άρθρο 27 του Ν. 
2081/92 (ΦΕΚ154/Α). 

5. Την 1100383/1330/Α.0006/31/10/01 κοινή απόφαση 
του Πρωθυπουργού και του Υπουργού Οικονομικών (ΦΕΚ 
1485/Β/31/10/01) "Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών". 

6. Το γεγονός ότι τα οχήματα που φέρουν μόνιμους μη¬ 
χανισμούς ογκομέτρησης, ζύγισης, εκκένωσης και μετα¬ 
φοράς σιτηρών θεωρούνται απαραίτητος εξοπλισμός 
των θεριζοαλωνιστικών μηχανών και στο παρελθόν είχαν 
χαρακτηρισθεί ως αγροτικά ογκομετρικά μηχανήματα και 
ακόμη ότι ως εκ της κατασκευής τους δεν μπορούν να 
χρησιμοποιηθούν σε καμία άλλη εργασία. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη στο κρατικό προϋπολογι¬ 
σμό, αποφασίζουμε: 

Α. Αντικαθιστούμε το κεφάλαιο Δ' της απόφασής μας 
Α2/13721/2431/17.6.1994 (ΦΕΚ 502Β.1994) "Όροι και 
προϋποθέσεις χορήγησης αδειών κυκλοφορίας ΦΙΧ αυ¬ 
τοκινήτων σε κατόχους αυτοπροωθούμενων θεριζοαλω- 
νιστικών μηχανών" ως εξής: 

"ΚΕΦΑΛΑΙΟ Δ'" 

Τεχνικά χαρακτηριστικά ΦΙΧ αυτοκινήτων. 

Τα παραπάνω ΦΙΧ αυτοκίνητα που συνοδεύουν την αυ- 
τοπροωθούμενη θεριζοαλωνιστική μηχανή φέρουν κιβω- 
τάμαξα ειδικά διασκευασμένη για τη μεταφορά των σιτη¬ 
ρών και συγκεκριμένα κατασκευασμένη από λαμαρίνα 
κλειστή από όλες τις πλευρές, με ειδική θύρα ή θυρίδες 
εκκένωσης με ελάχιστο ύψος τοιχωμάτων 1,40 μέτρα και 
σύστημα ανατροπής. 

Η ειδική κατασκευή του αμαξώματος γίνεται σύμφωνα 

με τους κανόνες της τεχνικής και κατά τέτοιο τρόπο, ώστε 
να μην προκύπτει υπέρβαση των επιτρεπόμενων φορτί- 
σεωντων αξόνωντου αυτοκινήτου, τόσο κατά την κυκλο¬ 
φορία όσο και κατά την εν στάση φορτοεκφόρτωση (ευ¬ 
στάθεια του αυτοκινήτου). 

Δεν περιλαμβάνονται στα παραπάνω αυτοκίνητα τα 
οχήματα που φέρουν μόνιμους μηχανισμούς ογκομέτρη- 
σης, ζύγισης, εκκένωσης και μεταφοράς σιτηρών, μη δυ- 
νάμενους να αφαιρεθούν. 

Προς απόδειξη των παραπάνω θα υποβάλλονται: 

α. Σχετική μελέτη υπογεγραμμένη και σφραγισμένη 
από μηχανολόγο μηχανικό ή υπομηχανικό ή τεχνολόγο 
μηχανικό. 

β. Υπεύθυνη δήλωση σύμφωνα με τις διατάξεις του Νό¬ 
μου 1599/86 του ιδίου, όπως παραπάνω τεχνικού, στην 
οποία θα δηλώνεται ότι η ειδική κατασκευή της κιβωτά- 
μαξας έγινε σύμφωνα με τους κανόνες της τεχνικής και 
της επιστήμης και ότι το όχημα εν γένει πληροί τους 
όρους της ασφαλούς κυκλοφορίας. 

γ. Βεβαίωση της αρμόδιας υπηρεσίας της Νομαρχιακής 
Αυτοδιοίκησης που χορηγεί τις άδειες των θεριζοαλωνι- 
στικών μηχανών, με την οποία θα βεβαιώνεται ότι το αμά¬ 
ξωμα του ΦΙΧ αυτοκινήτου είναι κατάλληλο για τη μετα¬ 
φορά των προϊόντων, τα οποία προορίζεται να μεταφέρει. 

Το απόβαρο των υπόψη οχημάτων θα ευρίσκεται εκ ζυ- 
γίσεως και κατά τα λοιπά θα εφαρμόζονται οι σχετικές πε¬ 
ρί φορτηγών διατάξεις." 

Β. Ισχύς της απόφασης αυτής αρχίζει από την ημερο¬ 
μηνία δημοσιεύσεώς της στην εφημερίδα της Κυβέρνη¬ 
σης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 


Αθήνα, 22 Μάίου 2002 


ΥΦΥΠΟΥΡΓΟΣ ΟΙΚΟΝΟΜΙΑΣ 

ΟΙ ΥΠΟΥΡΓΟΙ 

ΜΕΤΑΦΟΡΩΝ ΚΑΙ 

ΚΑΙ ΟΙΚΟΝΟΜΙΚΩΝ 

ΓΕΩΡΓΙΑΣ 

ΕΠΙΚΟΙΝΩΝΙΩΝ 

Α. ΦΩΤΙΑΔΗΣ 

ΓΕΩΡΓΙΟΣ ΔΡΥΣ 

ΧΡΙΣΤΟΣ ΒΕΡΕΛΗΣ 

Αριθ. 28528/6554 

-♦- 

(7) 


Καθορισμός δαπανών για τις δραστηριότητες του 
Υπουργείου Μεταφορών και Επικοινωνιών 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν.Δ. 638/70 "Περί ιατρικής εξετάσεως των οδη¬ 
γών αυτοκινήτων κ.λπ.' 1 , άρθρο 2 (όπως τροποποιήθηκε 
και συμπληρώθηκε με τους νόμους 771/78, 823/78, 
1959/91, 2366/95, 2465/97, 2671/98, 2801/2000 και 
2898/2001 και ισχύει σήμερα), 

β. Του π.δ. 584/78 "Περί ασκήσεως προληπτικού ελέγ¬ 
χου επί των δαπανών του ειδικού λογαριασμού του Ν.Δ. 
638/70", 

γ. Του Ν. 1558/85 "Κυβέρνηση και Κυβερνητικά Όργα¬ 
να", 

δ. Του Ν. 2362/95" Περί Δημοσίου Λογιστικού, ελέγχου 
των δαπανών του Κράτους και άλλες διατάξεις" και 

ε. Του Π.Δ. 293/99 "Οργανισμός του Υπουργείου Μετα¬ 
φορών και Επικοινωνιών". 


2. Την αριθμ. 2/54376/Α0024/24-7-2000 κοινή απόφαση 
των Υπουργών Οικονομικών και Μεταφορών & Επικοινω¬ 
νιών " Διατήρηση του εκτός προϋπολογισμού ειδικού λο¬ 
γαριασμού αριθμ. 541077-03 με τίτλο Εξετάσεις ιατρικές 
οδηγών (ΕΞ.Ι.Ο.) 11 . 

3. Την αριθμ. 1100383/1330/Α0006/31-10-2001 κοινή 
απόφαση του Πρωθυπουργού και του Υπουργού Οικονο¬ 
μικών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών". 

4. Την ανάγκη κάλυψης δαπανών που είναι σχετικές με 
το αντικείμενο και τις δραστηριότητες του Υπ. Μ. & Ε. και 
δεν μπορούν να καλυφθούν από τις ισχύουσες διατάξεις. 

5. Το γεγονός ότι από την εφαρμογή των διατάξεωντης 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού, αποφασίσουμε: 

1. Τη διάθεση, από τις πιστώσεις του ειδικού λογαρια¬ 
σμού του Ν.Δ. 638/70, ποσών για: 

α. Τη μερική ή ολική χρηματοδότηση υλοποίησης, από 
πρωτοβάθμιους ή δευτεροβάθμιους Οργανισμούς Τοπι¬ 
κής Αυτοδιοίκησης, παρεμβάσεων για την ασφαλή κυκλο¬ 
φορία ποδηλάτων και την κατασκευή ποδηλατοδρόμων 
[Σήμανση οδικού δικτύου, ειδική διαγράμμιση, θέσεις 
στάθμευσης, επεμβάσεις στο οδικό δίκτυο (διαπλατύν- 
σεις οδών και πεζοδρομίων κ.λπ.)], 

β. Την προμήθεια μεταφορικών μέσων, κατάλληλα δια¬ 
μορφωμένων γιατη μεταφορά ατόμων με ειδικές ανάγκες 
και τη διάθεση τους σε συλλόγους Α.Μ.Ε.Α. και 

γ. Την προμήθεια τηλεπικοινωνιακού υλικού, κατάλλη¬ 
λα διαμορφωμένου και τη διάθεση αυτού σε μη κερδο¬ 
σκοπικούς συλλόγους και σωματεία (σύλλογοι ραδιοερα¬ 
σιτεχνών), με σκοπό την προστασία του περιβάλλοντος 
και του κοινού (πυρκαγιές, διασώσεις κλπ). 

2. Η ισχύς της απόφασης αυτής αρχίζει από την ημερο¬ 
μηνία δημοσίευσής της στην Εφημερίδα της Κυβερνήσε¬ 
ως. 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Παπάγου, 21 Μάίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ 

ΟΙΚΟΝΟΜΙΚΩΝ ΕΠΙΚΟΙΝΩΝΙΩΝ 

ΓΕΩΡΓΙΟΣ ΦΛΩΡΙΔΗΣ ΧΡΙΣΤΟΣ ΒΕΡΕΛΗΣ 

- ♦ - 

Αριθ. 4113.156/01/2002 (8) 

Τροποποίηση διατάξεων Υ.Α. 1218.83/18-09-1995) (Β' 
835/05.10.1995) Έκδοση αδειών εγκατάστασης και 
λειτουργίας σταθμών τηλεπικοινωνιών των εμπορικών 
πλοίων 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 5 και 12 του Ν. 1045/80 (Α' 
95) "Περί Κυρώσεωςτης υπογραφείσης εις Λονδίνον Διε¬ 
θνούς Συμβάσεως "περί ασφαλείας της ανθρώπινης ζωής 
εν θαλάσση 1974" και περί άλλωντινών διατάξεων". 

2. Τις διατάξεις του άρθρου 2 του Ν. 2013/92 (Α' 28), 
"Αποδοχήτροποποιήσεωντου Κεφαλαίου I του Παραρτή¬ 
ματος της Διεθνούς Σύμβασης "περί ασφαλείας της αν¬ 
θρώπινης ζωής εν θαλάσση, 1974" και άλλες σχετικές δια¬ 
τάξεις". 

3. Τις διατάξεις του Π.Δ. 474/91 (Α' 175), "Αποδοχή τρο- 

ποποιήσεων της Διεθνούς Σύμβασης "περί ασφαλείας 
της ανθρώπινης ζωής εν θαλασσή, 1974" και "του Πρωτο¬ 
κόλλου 1978" αυτής, που αφορούν στις ραδιοεπικοινω¬ 
νίες, τα πιστοποιητικά και άλλα θέματα". 

4. Τις διατάξεις του άρθρου 29" του Ν. 1558/85 "Κυβέρ¬ 
νηση και Κυβερνητικά Όργανα" (Α' 137), το οποίο έχει 
προστεθεί με το άρθρο 27 του Ν. 2081/92 (Α' 154), όπως 
αντικαταστάθηκε με το άρθρο 1 παρ. 2α του Ν. 2469/1997 
(Α-38). 

5. Τις διατάξεις της Υ.Α. 1218.83/18-09-1995 (Β' 835/05- 
10-1995) "Έκδοση αδειών εγκατάστασης και λειτουργίας 
σταθμών τηλεπικοινωνιών των εμπορικών πλοίων". 

6. Την παράγραφο 3 του άρθρου 2 του Γενικού Κανονι¬ 
σμού Λιμένος αριθμ. 26 "Αντικατάσταση και συμπλήρωση 
τωνδιατάξεωντου αριθμ. 23 Γενικού Κανονισμού Λιμένα". 

7. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Στο άρθρο 1 της Υ.Α. 1218.83/18-09-1995 (Β' 835/05-1 Ο¬ 
Ι 995) ’Έκδοση αδειών εγκατάστασης και λειτουργίας 
σταθμών τηλεπικοινωνιών των εμπορικών πλοίων", η 
υπάρχουσα παράγραφος αριθμείται σε παράγραφο 1 και 
προστίθεται νέα παράγραφος 2 ως εξής: 

"2. Οι διατάξεις της απόφασης αυτής δεν εφαρμόζονται 
στα μικρά σκάφη που εμπίπτουν στις διατάξεις του εκά- 
στοτε ισχύοντα Γενικού Κανονισμού Λιμένα και φέρουν 
μόνο ραδιοεξοπλισμό νΗΡ ή νΗΡ/ΩδΟ, εφ’ όσον με ευθύ¬ 
νη των ιδιοκτητών των σκαφών αυτών, ο ραδιοεξοπλι- 
σμός αυτός χρησιμοποιείται αποκλειστικά για την διεξα¬ 
γωγή ραδιοεπικοινωνιών κινδύνου και ασφαλείας και ρα¬ 
διοεπικοινωνιών κατεύθυνσης πλοίου - προς πλοίο. Στην 
περίπτωση αυτή τα στοιχεία του ραδιοεξοπλισμού νΗΡ ή 
νΗΡ/ΩΒΟ καταχωρούνται στην άδεια εκτέλεσης πλόων 
που προβλέπεται στα παραρτήματα Γ ή Δ του ως άνω Γε¬ 
νικού Κανονισμού Λιμένα όπως τροποποιήθηκε με την 
Υ.Α. 2122/25/2001/02-04-2001 «Έγκριση του Γενικού Κα¬ 
νονισμού Λιμένα με αριθμ. 26 "Αντικατάσταση και συ¬ 
μπλήρωση των διατάξεων του αριθμ. 23 Γενικού Κανονι¬ 
σμού Λιμένα"». Όλα τα σκάφη στα οποία εφαρμόζεται η 
διάταξη αυτή, πρέπει να είναι συμβεβλημένα με αναγνω¬ 
ρισμένη, από το Υπουργείο Μεταφορών Επικοινωνιών, 
εκκαθαρίστρια εταιρεία. Στα πλοία αυτά χορηγείται Διε¬ 
θνές Διακριτικό Σήμα (Δ.Δ.Σ.) και Διακριτικό Σταθμού 
Πλοίου (Δ.Σ.Π.) εφόσον φέρουν ραδιοεξοπλισμό ψηφια¬ 
κής επιλογικής κλήσης και / ή ΕΡΙΒΒ. Τα στοιχεία αυτά κα- 
ταχωρούνται επίσης στην άδεια εκτελέσεως πλόων". 

Άρθρο 2 

1. Μετά το άρθρο 2 της Υ.Α. 1218.83/18-09-1995 (Β' 
835/05-10-1995) "Έκδοση αδειών εγκατάστασης και λει¬ 
τουργίας σταθμών τηλεπικοινωνιών των εμπορικών πλοί¬ 
ων", προστίθεται νέο άρθρο 3 ως εξής: 

«Άρθρο 3 Κυρώσεις 

Οι παραβάτες της Απόφασης αυτής, ανεξάρτητα κάθε 
άλλης ποινικής ή πειθαρχικής ευθύνης που απορρέει από 
άλλες διατάξεις, τιμωρούνται σύμφωνα με τις διατάξεις 
του άρθρου 45 του Ν. Διατάγματος 187/1973 με το οποίο 
κυρώθηκε ο Κώδικας Δημοσίου Ναυτικού Δικαίου». 

2. Τα άρθρα 3 και 4 της Υ.Α. 1218.83/18-9-1995 (Β' 835/ 
5-10-1995) "Έκδοση αδειών εγκατάστασης και λειτουρ¬ 


γίας σταθμών τηλεπικοινωνιών των εμπορικών πλοίων", 
αναριθμούνται σε άρθρα 4 και 5 αντίστοιχα. 

Η ισχύς της παρούσης αποφάσεως αρχίζει από την δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Μάίου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

Αρ.Πρωτ. 8033 (9) 

Συγχώνευση των Δημοτικών Παιδικών Σταθμών Δήμου 
Αρακύνθου Ν. Αιτωλοακαρνανίας σε ενιαίο Δημοτικό 
Νομικό Πρόσωπο με την επωνυμία "Δημοτικοί Παιδικοί 
Σταθμοί Δήμου Αρακύνθου". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του άρθρου 12 του Ν. 2880/2001 "Πρό¬ 
γραμμα "ΠΟΛΙΤΕΙΑ" για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις" με 
τις οποίες αντικαταστάθηκε το άρθρο 26 του Π. Δ/τος 
410/95 (Δημοτικός και Κοινοτικός Κώδικας). 

2. Τις διατάξεις του άρθρου 203 του Π.Δ 410/1995 "Δη¬ 
μοτικός και Κοινοτικός Κώδικας" σε συνδυασμό μετις δια¬ 
τάξεις των άρθρων 3 και 4 της Κ.Υ.Α Π2β/2627/17-7-1997 
(ΦΕΚ 673/30-7-1997, τ.Β'). 

3. Την αριθ. 6529/οικ./4-4-2001 (ΦΕΚ 473/24-4-2001, 
τ.Β') απόφασή μας με την οποία συστήθηκε ίδιο Δημοτικό 
Νομικό Πρόσωπο Δημοσίου Δικαίου στον Δήμο Αρακύν¬ 
θου με την επωνυμία: "Δημοτικός Παιδικός Σταθμός Πα- 
παδατών" 

4. Την αριθ. 6531/οικ./4-4-2001 (ΦΕΚ 473/24-4-2001, 
τ.Β') απόφασή μας με την οποία συστήθηκε ίδιο Δημοτικό 
Νομικό Πρόσωπο Δημοσίου Δικαίου στον Δήμο Αρακύν¬ 
θου με την επωνυμία: "Δημοτικός Παιδικός Σταθμός Μα- 
ταράγκας". 

5. Την αριθ. 6530/οικ./4-4-2001 (ΦΕΚ 473/24-4-2001, 
τ.Β') απόφασή μας με την οποία συστήθηκε ίδιο Δημοτικό 
Νομικό Πρόσωπο Δημοσίου Δικαίου στον Δήμο Αρακύν¬ 
θου με την επωνυμία: "Δημοτικός Παιδικός Σταθμός 
Γ ραμματικούς". 

6. Την αριθ. 21/2002 απόφαση του Δημοτικού Συμβου¬ 
λίου του Δήμου Αρακύνθου που λήφθηκε νομότυπα, και 
με την οποία αποφασίστηκε η συγχώνευση των ανωτέρω 
Δημοτικών Ν.Π.Δ.Δ σε ένα ενιαίο, με την επωνυμία "Δημο¬ 
τικοί Παιδικοί Σταθμοί Δήμου Αρακύνθου". 

7. Την αριθ. 241/οικ/18-8-1998 απόφαση του Γ.Γ Περι¬ 
φέρειας Δυτικής Ελλάδας "Μεταβίβαση αρμοδιοτήτων 
και παροχή εξουσιοδότησης υπογραφής αποφάσεων, εγ¬ 
γράφων κ.λ.π" (ΦΕΚ939/1-9-98, τ.Β'), αποφασίζουμε: 

Α) Την συγχώνευση των: 

α) Δημοτικού Παιδικού Σταθμού Παπαδατών, 

β) Δημοτικού Παιδικού Σταθμού Ματαράγκας, και 

γ)) Δημοτικού Παιδικού Σταθμού Γ ραμματικούς σε ένα 
ενιαίο Δημοτικό Νομικό Πρόσωπο Δημοσίου Δικαίου με 
την επωνυμία "Δημοτικοί Παιδικοί Σταθμοί Δήμου Αρα¬ 
κύνθου", και έδρα το Δήμο Αρακύνθου, ως εξής: 

1. Σκοπός τον Ν.Π.Δ.Δ. είναι: 

α) Η λειτουργία των Δημοτικών Παιδικών Σταθμών Δή- 

μου Αρακύνθου, των νυν λειτουργούντων και όσων στο 
μέλλον θα προστεθούν. 

β) Η προστασία, η ημερήσια διατροφή, διαπαιδαγώγη¬ 
ση και ψυχαγωγία των νηπίων, τα οποία δεν μπορούν να 
έχουν στο οικογενειακό τους περιβάλλοντην απαραίτητη 
φροντίδα, λόγω απασχόλησης των εργαζομένων γονέων 
τους ή άλλων κοινωνικών αιτιών. 

γ) Η εν γένει φροντίδα των παιδιών του Δήμου. 

2. Όργανα Διοίκησης 

Το Ν.Π. διοικείται από επταμελές (7) Διοικητικό Συμ¬ 
βούλιο που αποτελείται από 

Α) Το Δήμαρχο ή άλλο Αιρετό μέλοςπου ορίζεται απότο 
Δήμαρχο, ως πρόεδρο. 

Β) Τρεις (3) Δημοτικούς Συμβούλους που ορίζονται από 
το Δημοτικό Συμβούλιο με τους αναπληρωτές τους. 

Γ) Ένα (1) εκπρόσωπο γονέων με τον αναπληρωτή του 
που ορίζει το Δημοτικό Συμβούλιο. 

Δ) Ένα (1) εκπρόσωπο των εργαζομένων με τον ανα¬ 
πληρωτή του που ορίζει η Γ ενική Συνέλευση των Εργαζο¬ 
μένων. 

Ε) Ένα (1) δημότη με τον αναπληρωτή του που ορίζει το 
Δημοτικό Συμβούλιο. 

Τον πρόεδρο, όταν απουσιάζει ή κωλύεται, τον αναπλη¬ 
ρώνει ο Αντιπρόεδρος, ο οποίος εκλέγεται από το Διοικη¬ 
τικό Συμβούλιο, μεταξύ των μελών του, κατά την πρώτη 
συνεδρίασή του. 

Η θητείατου Διοικητικού Συμβουλίου ακολουθείτηνΔη¬ 
μοτική περίοδο. 

ΤοΔ.Σ. φροντίζει για την επιτυχία του σκοπούτου Νομι¬ 
κού Προσώπου, διαχειρίζεται την περιουσία του και γενι¬ 
κά τα συμφέροντά του και διοικεί, εποπτεύει και ελέγχει 
όλη τη λειτουργία του που την καθορίζουν οι σχετικές δια- 
τάξειςτουΔ.Κ.Κ. (Π.Δ. 410/95), όπως ισχύουν κάθε φορά 
για τα "Δημοτικά Νομικά Πρόσωπα", καθώς και τα Προε¬ 
δρικά Διατάγματα και οι Υπουργικές Αποφάσεις που εκ- 
δίδονται σε εκτέλεση τους. 

Το Διοικητικό Συμβούλιο μπορεί με απόφαση του να 
αναθέτει σε μέλη του την επιμέλεια ορισμένων τομέων 
της δραστηριότητας του καθώς επίσης και να συστήνει 
Επιτροπές στις οποίες μπορεί να συμμετέχουν και ιδιώτες 
εθελοντές που δεν είναι μέλη του με σκοπό την καλύτερη 
επιδίωξη του σκοπού του. 

3. Λειτουργία του διοικητικού Συμβουλίου. 

Το Δ.Σ συνεδριάζει τακτικά, ύστερα από πρόσκληση 
του Προέδρου και υπό την προεδρεία του. 

Ο Πρόεδρος μπορεί να συγκαλεί το Δ.Σ. και όποτε θεω¬ 
ρεί ότι αυτό επιβάλλεται ή όταν ζητηθεί από την πλειοψη- 
φία των μελών του. 

Οι αποφάσεις λαμβάνονται με την απόλυτη πλειοψηφία 
των παρόντων μελών του. Σε ισοψηφία υπερισχύει η ψή¬ 
φος του Προέδρου. 

Τ α πρακτικά των συνεδριάσεων του Δ.Σ. και οι αποφά¬ 
σεις του καταχωρούνται με χρονολογική σειρά σε ειδικό 
βιβλίο που είναι αριθμημένο και μονογραφημένο από τον 
πρόεδρο. Τηρούνται δε με την φροντίδα και την ευθύνη 
του Γραμματέα του Διοικητικού Συμβουλίου και υπογρά¬ 
φονται από αυτόν και τον πρόεδρο καθώς και από όλα τα 
μέλη του Δ.Σ. που μετείχαν στη συνεδράση, κατά την αρ¬ 
χή της επόμενης συνεδριάσεως αυτού, όπου γίνεται η επι¬ 
κύρωση, ύστερα από ανάγνωση τους. 

Το Δ.Σ. βρίσκεται σε απαρτία εφόσον είναι παρόντες το 
ήμισυ του αριθμού των μελών πλέον ενός, συμπεριλαμ¬ 
βανομένου και του προέδρου. 


4. Εκπροσώπηση 

Το Νομικό Πρόσωπο εκπροσωπείται ενώπιον των πό¬ 
σης φύσεως και δικαιοδοσίας Δικαστηρίων και Δημόσιων 
και Διοικητικών εν γένει αρχών, καθώς και στις συναλλα¬ 
γές του με φυσικά και νομικά πρόσωπα από τον Πρόεδρο 
του Δ.Σ, τον οποίο όταν απουσιάζει ή κωλύεται τον αντι¬ 
καθιστά ο Αντιπρόεδρος. 

5. Αρμοδιότητες του Προέδρου 

Ο πρόεδρος του Δ.Σ. συγκαλείτο Διοικητικό Συμβούλιο 
σε συνεδρίαση και προεδρεύει αυτού, προϊσταται στις 
υπηρεσίες του και ασκεί τη γενική εποπτεία και τον έλεγ¬ 
χο της λειτουργίας του. 

Εκπροσωπείτο Νομικό Πρόσωπο όπως αναφέρεται στο 
προηγούμενο άρθρο και φροντίζει γαιτα συμφέροντα αυ¬ 
τού, σύμφωνα με τις διατάξεις των νόμων και του παρό¬ 
ντος οργανισμού και με τις αποφάσεις του Δ.Σ. 

Παραγγέλλει μαζί με το Δ.Σ. την πληρωμή των εξόδων 
του προϋπολογισμού και κάθε άλλη έκτακτη δαπάνη και 
φροντίζει για την τήρηση ακριβώς των διατάξεων που 
ισχύουν κάθε φορά και αναφέρονται στα Δημοτικά Νομι¬ 
κά Πρόσωπα του παρόντος Οργανισμού. 

Εισηγείται στο Δ.Σ. τα θέματα που πρέπει να συζητη¬ 
θούν και να ληφθούν πάνω σ' αυτά αποφάσεις και εκτελεί 
αυτές. 

Θεωρεί και υπογράφει όλα τα έγγραφα που εξέρχονται, 
τα αποδεικτικά στοιχεία των εισπράξεων, τα εντάλματα 
των πληρωμών και τις μισθοδοτικές καταστάσεις του 
προσωπικού. 

Υπογράφει επίσης και τα πρακτικά των συνεδριάσεων 
του Δ.Σ. μαζί με το γραμματέα. 

6. Κανονισμοί 

Με απόφαση του Δημοτικού Συμβουλίου, που εγκρίνε- 
ται από το Γ.Γ. της Περιφέρειας συντάσσεται ο κανονι¬ 
σμός λειτουργίας του νομικού προσώπου 

Μέχριτην σύνταξη του νέου κανονισμού, το νομικό πρό¬ 
σωπο συνεχίζει να λειτουργεί σύμφωνα με τον υφιστάμε¬ 
νο κανονισμό λειτουργίας. 

7. Οικονομική διαχείριση 

Εφαρμόζονται αναλογικά οι διατάξεις που ισχύουν για 
τους Δήμους. Εφόσον το νομικό πρόσωπο επιχορηγείται 
από το κράτος, η επιχορήγηση αυτή εγγράφεται χωριστά 
στα έσοδα του προϋπολογισμού. Αν αυτή παρέχεται στο 
νομικό πρόσωπο για την εκπλήρωση ειδικού σκοπού, εγ- 
γράφεται αντίστοιχη πίστωση για το σκοπό αυτό ιδιαιτέ¬ 
ρως στα έξοδα του προϋπολογισμού. 

8. Προϋπολογισμός-Απολογισμός 

Ο προϋπολογισμός - απολογισμός καταρτίζεται από το 
Δ.Σ. και εγκρίνεται με απόφαση του Δημοτικού Συμβουλί¬ 
ου η οποία υπόκειται στον έλεγχο των πράξεων των Δη¬ 
μοτικών Συμβουλίων, σύμφωνα με τις εκάστοτε ισχύου- 
σες διατάξεις. 

9. Εκτέλεση έργων - Προμήθειες 

Γίνονται από το νομικό πρόσωπο πάντα, σύμφωνα με τις 
ισχύουσες κάθε φορά διατάξεις περί προμηθειών και 
εκτέλεσης έργων των Ο.Τ.Α. 

10. Πόροι και Περιουσία 

Οι πόροι των Ν.Π. είναι: 

α) Ετήσια επιχορήγηση από διάφορες Κρατικής Πηγές. 

β)Ετήσια επιχορήγηση του Δήμου. 

γ) Κάθε είδους αναφορές, δωρεές, κληρονομιές, κλη¬ 
ροδοσίες, συνδρομές κ.λ.π. 

δ) Εισπράξεις από το αντίτιμο των υπηρεσιών που πα¬ 
ρέχει το Νομικό Πρόσωπο. 

ε) Η κινητή και ακίνητη περιουσία την οποία χρησιμο¬ 
ποιούσαν οι Κρατικοί Σταθμοί και μεταβιβάστηκε στα Δη¬ 
μοτικά Νομικά Πρόσωπα σύμφωνα με το αρ. 42παρ. 4του 
Ν.2218/1994. 

στ) Κάθε άλλη νόμιμη πρόσοδος μη κατονομαζόμενη ει¬ 
δικά πιο πάνω. 

11. Σφραγίδα 

Το Ν.Π.Δ.Δ. έχει σφραγίδα στρογγυλή που αποτελείται 
από τρεις ομόκεντρους κύκλους. 

Στον εσωτερικό κύκλο φέρει το έμβλημα της Ελληνικής 
Δημοκρατίας. Στο μεσαίο κύκλο την επωνυμία του Νομι¬ 
κού Προσώπου και στον εξωτερικό κύκλο τις λέξεις "ΕΛ¬ 
ΛΗΝΙΚΗ ΔΗΜΟΚΡΑΤΙΑ" (άρθρο 10 Δ.Κ.Κ.) 

12. Γενικές διατάξεις 

α) Οι αρμοδιότητες του διοικητικού Συμβουλίου, οι συ¬ 
νεδριάσεις, οι αρμοδιότητες του προέδρου, το δικαίωμα 
εγγραφής, οι όροι για τη διακοπή της φιλοξενίας, η μετα¬ 
φορά των παιδιών, οι ώρες λειτουργίας, τα τμήματα, η ια¬ 
τρική παρακολούθηση, ημερήσια απασχόληση των παι¬ 
διών, η διατροφή των παιδιών, το προσωπικό και κάθε ζή¬ 
τημα σχετικό με τη λειτουργία του Ν.Π.Δ.Δ. ρυθμίζονται 
ειδικότερα με τον κανονισμό λειτουργίας που θα ψηφι- 
σθεί από το Δημοτικό Συμβούλιο. 

β) Το νέο Νομικό Πρόσωπο υπεισέρχεται αυτοδικαίως 
και χωρίς καμμία άλλη διατύπωση σε όλα τα δικαιώματα 
και τις υποχρεώσεις των συγχωνευθέντων Νομικών Προ¬ 
σώπων εξομοιούμενο με καθολικό διάδοχο. 

γ) Οι εκκρεμείς δίκες συνεχίζονται από το νέο Νομικό 
πρόσωπο χωρίς ειδικότερη διατύπωση για τη συνέχιση 
από αυτό. 


Δ) Το Νομικό Πρόσωπο και οι αποφάσεις του Διοικητι¬ 
κού Συμβουλίου υπάγονται στην εποπτεία του Δήμου 
Αρακύνθου, σύμφωνα με το άρθρο 198 Π.Δ. 410/1995 
(Δ.Κ.Κ.). 

13. Διάλυση 

Το Ν.Π.Δ.Δ. καταργείται σύμφωνα με τις διατάξεις του 
άρθρου 201 Π.Δ. 410/95 

(Δ.Κ.Κ.) που ισχύουν για τα Δημοτικά Νομικά Πρόσωπα. 

14. Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού προϋπολογισμού (σύμφωνα 
με τις διατάξεις του άρθρου 26 παρ. 6 του Π.Δ. 410,95, 
όπως αυτό τροποποιήθηκε με το άρθρο 12 του νέου νό¬ 
μου 2880/01), καθώς και σε βάρος του προϋπ/σμου του 
Δήμου Αρακύνθου το ύψος της οποίας δεν μπορεί να 
προσδιορισθεί. 

15. Τελική διάταξη 

Για κάθε άλλη λεπτομέρεια που δεν προβλέπεται στην 
παρούσα, εφαρμόζονται οι αντίστοιχες διατάξεις του Ν. 
2880/01 και του άρθρου 203 του Π.Δ. 410/95 και ρυθμίζε¬ 
ται με απόφαση του Δημοτικού Συμβουλίου , ύστερα από 
αιτιολογημένη πρόταση του Διοικητικού Συμβουλίου του 
Νομικού Προσώπου και στηριζόμενη στο Νόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π Μεσολογγίου, 21 Μαΐου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

